**REPUBLIKA HRVATSKA**

**ŽUPANIJA ZADARSKA**

**OŠ SV. FILIP I JAKOV**

**KLASA:** 602-02/21-01/02

**UR.BROJ:** 2198-1-42-04-21-2

**Sv. Filip i Jakov, 20. siječnja 2021. godine**

 - RODITELJIMA

 - STARATELJIMA

**PREDMET:** **PREDUPIS** (**PRIJAVA) djece (obveznika) u 1. razred osnovne**

 **škole za školsku godinu** 2021./2022.

* O b a v i j e s t, daje se

Osnovna škola Sveti Filip i Jakov, Sv. Filip i Jakov, obavještava roditelje (staratelje) da su OBVEZNI OBAVITI **PREDUPIS (PRIJAVU) DJECE (OBVEZNIKA) U PRVI (1.) RAZRED OSNOVNE ŠKOLE u vremenskom razdoblju od 1. do 5. veljače 2021. godine, u vremenu od 9.30 do 12.30 sati**.

**Roditelji (skrbnici) obvezni su obaviti predupis svoje djece u prvi razred prema prebivalištu, odnosno prijavljenom boravištu.**

**Obvezu PREDUPISA u prvi razred osnovne škole za školsku godinu 2021./2022. imaju djeca koja do 1. travnja 2020. godine navršavaju šest (6) godina života.**

U 1. razred osnovne škole za školsku godinu 2021./2022. u osnovne škole na području Zadarske županije obvezno se upisuju i djeca kojima je za školsku godinu 2020./21. rješenjem Upravnog odjela za povjerene poslove državne uprave u Zadarskoj županiji odgođen upis u osnovnu školu ili su privremeno oslobođena od školovanja.

***PRIJAVU PREDUPISA MOŽETE OBAVITI NA BROJ TELEFONA:*** **023/388-609**, ili putem elektroničke pošte na **e-mail škole**: **svetifilipijakov@os-svetifilipijakov.skole.hr**.

**Uz prijavu je potrebno navesti:**

* ime i prezime djeteta,
* datum, godinu i mjesto rođenja,
* imena roditelja, adresa stanovanja-prebivalište-boravište,
* školu koju će dijete polaziti – Matična škola Sv. Filip i Jakov, Područni odjeli Turanj, Sv. Petar, Raštane Donje, Sikovo,
* broj telefona i
* OIB djeteta.

Skrećemo pozornost da, s obzirom na nepovoljnu epidemiološku situaciju vezano za pandemiju virusa Covid-19, kao i preporuku o izbjegavanju grupiranja, pregled krvi i urina djece nije moguće organizirati, već će na sistematski pregled kod školskog liječnika donositi na uvid pedijatrijski zdravstveni karton, iskaznicu imunizacije i nalaz stomatologa (zubnu putovnicu). Na dan pregleda djeca će primiti cjepivo protiv ospica, zaušnjaka i rubeole (MMR).

Za djecu koja će šest godina navršiti do kraja tekuće godine (od 1. travnja do 31. prosinca 2021.), a nisu školski obveznici roditelj/skrbnik ***može* *najkasnije* do 31. ožujka *tekuće godine*** podnijeti Upravnom odjelu za povjerene poslove državne uprave zahtjev (**Obrazac 6**) za uvrštavanje djeteta u popis školskih obveznika. **Uz Obrazac 6 roditelj (skrbnik) treba dostaviti presliku osobne iskaznice ili potvrdu o prebivalištu i mišljenje stručnog tima predškolske ustanove o psihofizičkom stanju djeteta**.

**OBRAZAC 6**, odnosno **zahtjeve koje podnose roditelji/skrbnici Upravnom odjelu za povjerene poslove državne uprave**, bit će dostupan na web stranicama Zadarske županije, Upravni odjel za povjerene poslove državne uprave pod linkom Obrasci, Odsjek za Društvene djelatnosti, Pododsjek za obrazovanje, kulturu i sport.

Zahtjevi sa **pripadajućom dokumentacijom** mogu se dostaviti **skenirani** Odjelu na e-mail: vesna.adzic-kapitanovic@zadarska-zupanija.hr ili na adresu: Zadarska županija, Upravni odjel za povjerene poslove državne uprave u Biogradu na moru, Biograd na moru, Kralja Tvrtka 1.

 **Stručna služba Osnovne škole Sveti Filip i Jakov**

 **Povjerenstvo za upis u 1. prvi razred Osnovne škole**